A4-0065/97

Πρόταση κανονισμού ΕΚ του Συμβουλίου που αφορά έγκριση προγράμματος που προορίζεται να προωθήσει τη διεθνή συνεργασία στον τομέα της ενεργείας - Πρόγραμμα SYNERGY (SN 1160/97 - C4-0065/97 - 95/0126(CNS))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Άρθρο 3, παράγραφος 2

>Αρχικό κείμενο>

2. Το ποσό δημοσιονομικής αναφοράς για την εφαρμογή τουπαρόντος προγράμματος είναι 7 εκατομ. ECU. Οι πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.

>Κείμενο μετά την ψηφοφορία στο ΕΚ>

2. Το ποσό δημοσιονομικής αναφοράς για την εφαρμογή τουπαρόντος προγράμματος είναι 10 εκατομ. ECU. Οι πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.

(Τροπολογία 2)

Άρθρο 8

>Αρχικό κείμενο>

1. Η Επιτροπή επικουρείται από επιτροπή που απαρτίζεται από αντιπροσώπους των κρατών μελών και προεδρεύεται από τον αντιπρόσωπο της Επιτροπής.

>Κείμενο μετά την ψηφοφορία στο ΕΚ>

1. Η Επιτροπή επικουρείται από επιτροπή συμβουλευτικού χαρακτήρα που απαρτίζεται από αντιπροσώπους των κρατών μελών και προεδρεύεται από τον αντιπρόσωπο της Επιτροπής

>Αρχικό κείμενο>

2. Ο αντιπρόσωπος της Επιτροπής υποβάλλει στην επιτροπή σχέδιο του προγράμματος. Η επιτροπή διατυπώνει τη γνώμη της εντός προθεσμίας την οποία ορίζει ο Πρόεδρος ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που αναφέρεται στο άρθρο 148, παράγραφος 2 της Συνθήκης για τις αποφάσεις που οφείλει να λαμβάνει το Συμβούλιο βάσει προτάσεως της Επιτροπής. Στο πλαίσιο της επιτροπής, οι ψήφοι των αντιπροσώπων των κρατών μελών σταθμίζονται όπως προβλέπεται στο προαναφερόμενο άρθρο. Ο Πρόεδρος δεν ψηφίζει.

>Κείμενο μετά την ψηφοφορία στο ΕΚ>

2. Ο αντιπρόσωπος της Επιτροπής υποβάλλει στην επιτροπή και το Ευρωπαϊκό Κοινοβούλιο σχέδιο των μέτρων που θα ληφθούν. Το σχέδιο ορίζει ότι δεν θα πρέπει να σημειωθεί επικάλυψη ενεργειών σε άλλα προγράμματα της Κοινότητας, των κρατών μελών ή των ενδιαφερομένων τρίτων χωρών. Η επιτροπή διατυπώνει τη γνώμη της επί του σχεδίου εντός προθεσμίας την οποία ορίζει ο Πρόεδρος ανάλογα με τον επείγοντα χαρακτήρα του θέματος, εάν κριθεί αναγκαίο, με ψηφοφορία.

>Κείμενο μετά την ψηφοφορία στο ΕΚ>

Η γνώμη καταγράφεται στα συνοπτικά πρακτικά[semigr ] επίσης, κάθε κράτος μέλος δικαιούται να ζητεί να καταγραφεί η θέση του στα πρακτικά. Τα πρακτικά διαβιβάζονται στο Ευρωπαϊκό Κοινοβούλιο.

>Κείμενο μετά την ψηφοφορία στο ΕΚ>

Η Επιτροπή λαμβάνει σοβαρότατα υπόψη τη γνώμη της επιτροπής και οιεσδήποτε παρατηρήσεις του Ευρωπαϊκού Κοινοβουλίου. Ενημερώνει δε την επιτροπή και το Ευρωπαϊκό Κοινοβούλιο σχετικά με τον τρόπο με τον οποίο έχει ληφθεί υπόψη η γνώμη.

>Κείμενο μετά την ψηφοφορία στο ΕΚ>

Η Επιτροπή υποβάλλει ταυτόχρονα στο Ευρωπαϊκό Κοινοβούλιο και την επιτροπή το σχέδιό της, τη γνώμη της επιτροπής, τον κατάλογο των μέτρων που έχουν εγκριθεί και, όποτε χρειάζεται, τους λόγους για τους οποίους δε λαμβάνει υπόψη τη γνώμη της επιτροπής.

>Αρχικό κείμενο>

3. Η Επιτροπή θεσπίζει τα προτεινόμενα μέτρα εφόσον είναι σύμφωνα με τη γνώμη της επιτροπής.

>Κείμενο μετά την ψηφοφορία στο ΕΚ>

3. Η επιτροπή μπορεί να εξετάζει οποιοδήποτε ζήτημα σχετικά με την εφαρμογή του παρόντος κανονισμού το οποίο μπορεί να θέτει ο Πρόεδρός της, ενδεχομένως κατόπιιν αιτήσεως αντιπροσώπου κράτους μέλους και, ειδικότερα, οποιοδήποτε ζήτημα σχετικά με τη γενική εφαρμογή, τη διαχείριση του προγράμματος, τη συγχρηματοδότηση και τον συντονισμό που αναφέρεται στο άρθρο 9.

>Αρχικό κείμενο>

4. Εάν τα προτεινόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει, χωρίς καθυστέρηση, στο Συμβούλιο πρόταση ληπτέων μέτρων. Το Συμβούλιο αποφαίνεται με ειδική πλειοψηφία.

>Κείμενο μετά την ψηφοφορία στο ΕΚ>

4. Οι συνεδριάσεις της επιτροπής είναι κατά κανόνα δημόσιες, εκτός εάν ληφθεί δεόντως αιτιολογημένη αντίθετη απόφαση και δημοσιευθεί εγκαίρως. Η επιτροπή δημοσιεύει την ημερήσια διάταξη δύο εβδομάδες πριν από τη διεξαγωγή των συνεδριάσεών της[semigr ] δημοσιεύει τα πρακτικά των συνεδριάσεων και καταρτίζει δημόσιο μητρώο των δηλώσεων συμφερόντων των μελών της.

>Αρχικό κείμενο>

5. Εάν εντός τριών μηνών από την υποβολή του θέματος στο Συμβούλιο, το Συμβούλιο δεν έχει αποφανθεί, τα προτεινόμενα μέτρα θεσπίζονται από την Επιτροπή.

Ψήφισμα νομοθετικού περιεχομένου που αποτελεί γνωμοδότηση του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά έγκριση προγράμματος που προορίζεται να προωθήσει τη διεθνή συνεργασία στον τομέα της ενεργείας - Πρόγραμμα SYNERGY (SN 1160/97 - C4-0065/97 - 95/0126(CNS))

(Διαδικασία διαβούλευσης - επανάληψη διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95) 0197 - 95/0126(CNS)) ((EE C 310 της 22.11.1995, σελ. 10)),

- έχοντας υπόψη τη γνωμοδότησή του επί της πρότασης αυτής ((EE C 141 της 13.5.1996, σελ. 20)),

- έχοντας υπόψη την τροποποιημένη πρόταση της Επιτροπής προς το Συμβούλιο (COM(96)0194 - 95/0126(CNS)) ((EE C 194 της 05.7.1996, σελ. 20)),

- έχοντας υπόψη την πρόταση του Συμβουλίου (SN 1160/97),

- έχοντας κληθεί από το Συμβούλιο να γνωμοδοτήσει εκ νέου, σύμφωνα με το άρθρο 235 της Συνθήκης ΕΚ (C4-0065/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Έρευνας, Τεχνολογικής Ανάπτυξης και Ενέργειας (A4-0065/97),

1. εγκρίνει την πρόταση του Συμβουλίου, με την επιφύλαξη των τροποποιήσεων που της επέφερε το Σώμα[semigr ]

2. καλεί το Συμβούλιο να τροποποιήσει την πρότασή του με τον τρόπο αυτό[semigr ]

3. ζητεί να γνωμοδοτήσει εκ νέου σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρότασή του[semigr ]

4. ζητεί την κίνηση διαδικασίας συνεννόησης στην περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. αναθέτει στον Πρόεδρό του να διαβιβάσει την παρούσα γνώμοδότηση στο Συμβούλιο και στην Επιτροπή.